CELEX: C2005/115/07
Language: et
Date: 2005-05-14 00:00:00
Title: Euroopa Kohtu (kuues koda) 10. märtsi 2005. aasta otsus kohtuasjas C-235/03 (Juzgado de Primera Instancia n° 35 de Barcelona eelotsusetaotlus): QDQ Media SA versus Alejandro Omedas Lecha (Direktiiv 2000/35/EÜ — Sissenõudmiskulude mõiste — Õigusnõustaja- või advokaadikulud kohtumenetluses, kui õigusnõustaja või advokaadi kasutamine ei ole kohustuslik — Võimatus siseriiklike õigusnormide alusel kulude hulka arvata — Võimatus kasutada direktiivi üksikisiku vastu)

14.5.2005   
            
            
               ET
            
            
               Euroopa Liidu Teataja
            
            
               C 115/4
            
         
      EUROOPA KOHTU
   
   (kuues koda)
   10. märtsi 2005. aasta otsus
   kohtuasjas C-235/03 (Juzgado de Primera Instancia no 35 de Barcelona eelotsusetaotlus): QDQ Media SA versus Alejandro Omedas Lecha (1)
   
   (Direktiiv 2000/35/EÜ - Sissenõudmiskulude mõiste - Õigusnõustaja- või advokaadikulud kohtumenetluses, kui õigusnõustaja või advokaadi kasutamine ei ole kohustuslik - Võimatus siseriiklike õigusnormide alusel kulude hulka arvata - Võimatus kasutada direktiivi üksikisiku vastu)
   (2005/C 115/07)
   Kohtumenetluse keel: hispaania
   Kohtuasjas C-235/03, mille esemeks on Euroopa Kohtule EÜ asutamislepingu artikli 234 alusel Juzgado de Primera Instancia no 35 de Barcelona (Hispaania) 5. mai 2003. aasta otsusega esitatud eelotsusetaotlus, mis saabus Euroopa Kohtusse 2. juunil 2003, menetluses QDQ Media SA v. Alejandro Omedas Lecha, tegi Euroopa Kohus (kuues koda) koosseisus koja esimees A. Borg Barthet ning kohtunikud J.-P. Puissochet (ettekandja) ja S. von Bahr; kohtujurist J. Kokott, kohtusekretär R. Grass, 10. märtsil 2005 otsuse, mille resolutiivosa on järgmine:
   Kui siseriiklike õigusnormidega ei ole ette nähtud võimalust hõlmata kulude hulka, mida võidakse ärialase võla kohustuslaselt välja mõista, võlausaldajat abistanud advokaadi või õigusnõustaja osalemisega seonduvad kulud kohtumenetluses selle võla tagasinõudmiseks, ei saa Euroopa Parlamendi ja nõukogu 29. juuni 2000. aasta direktiivi 2000/35/EÜ hilinenud maksmisega võitlemise kohta äritehingute puhul iseenesest kasutada sellise võimaluse alusena.
   
      (1)  ELT C 171, 19.7.2003.